
I. FEJEZET
ÁLTALÁNOS RENDELKEZÉSEK
1. A Szervezeti és Működési Szabályzat célja
A Szervezeti és Működési Szabályzat (továbbiakban SZMSZ) célja, hogy rögzítse a Herendi Városüzemeltetési Közszolgáltató Intézmény adatait és szervezeti felépítését, a vezetők és alkalmazottak feladatait és jogkörét, továbbá a működési folyamatokat, figyelembe véve az államháztartásról szóló törvény végrehajtásáról rendelkező 368/2011. (XII. 31.) Korm. rendelet (a továbbiakban Ávr.) 13. § (1) bekezdésében meghatározottakat.
1.1.A Szervezeti és Működési Szabályzat hatálya
A Szervezeti és Működési Szabályzat hatálya kiterjed a Herendi Városüzemeltetési Közszolgáltató Intézmény (továbbiakban: intézmény) vezetőire és dolgozóira, számukra a jogszabályokban, képviselő-testületi döntésekben megfogalmazott feladat- és hatásköri, szervezeti és működési előírások alkalmazására.
2. A költségvetési szerv működési rendjét meghatározó dokumentumok
Az intézmény létrehozásáról a Képviselő-testület a 161/2014. (XI.13.) számú határozatában döntött. Ebben meghatározta, hogy a 2015. január 1. napjától az intézmény- és városüzemeltetési feladatok hatékonyabb és eredményesebb ellátása érdekében Herendi Városüzemeltetési Közszolgáltató Intézmény elnevezéssel önkormányzati intézményt hoz létre. Az intézmény fenntartója és irányító szerve Herend Város Önkormányzata (8440 Herend, Kossuth u. 97.) 
Az intézmény:


Törzskönyvi azonosító száma: 829579


Alapítói okirat kelte: 2020. október 19.


Alapítói okirat száma: H/4-249-2/2020.


Alapítás időpontja: 2015. január 1.
2.1. Egyéb dokumentumok
Az intézmény működését a szakmai munka vitelét az intézményvezető által kiadott szabályzatok, utasítások, munkaköri leírások határozzák meg.
3. Az intézmény tevékenységének meghatározása
A költségvetési szerv neve: 
Herendi Városüzemeltetési Közszolgáltató Intézmény 
A költségvetési szerv adószám: 15829573-2-19
A költségvetési szerv székhelye:
8440 Herend, Kültelek 11. 
Rövid neve: VÜKI


A költségvetési szerv jogelődje:

- 
Intézményegységek, telephelyek:

8440 Herend, Kossuth u. 125. (Kiszolgáló helyiség)
8440 Herend, Kossuth u. 2. (034/30 hrsz.) (Új temető)
8440 Herend, Kossuth u. 1. (381/2. hrsz.) ((Régi temető)
8440 Herend, Iskola u. 8. (Rozmaring Intézményi Étterem helyiségei)
A költségvetési szerv kormányzati funkciók szerint besorolt alaptevékenységei: 
	013320 Köztemető-fenntartás és működtetés

	013350 Az önkormányzati vagyonnal való gazdálkodással kapcsolatos feladatok

	013360 Más szerv részére végzett pénzügyi-gazdálkodási, üzemeltetési, egyéb szolgáltatások

	 041233 Hosszabb időtartamú közfoglalkoztatás
042180 Állat-egészségügy

	045120 Út, autópálya építése (út, utca, jármű- és gyalogosközlekedésre szolgáló egyéb úttest és járda építésével összefüggő feladatok ellátása)

	045160 Közutak, hidak, alagutak üzemeltetése, fenntartása

	047410 Ár- és belvízvédelemmel összefüggő tevékenységek
049010 Máshová nem sorolt gazdasági ügyek
051030 Nem veszélyes (települési) hulladék vegyes (ömlesztett) begyűjtése, szállítása, átrakása

	051050 Veszélyes hulladék begyűjtése, szállítása, átrakása

	066010 Zöldterület-kezelés

	066020 Város-, községgazdálkodási egyéb szolgáltatások

	 096015 Gyermekétkeztetés köznevelési intézményben
096025 Munkahelyi étkeztetés köznevelési intézményben
104037 Intézményen kívüli gyermekétkeztetés

	
	


Az intézmény bélyegzőinek hivatalos szövege: Herendi Városüzemeltetési Közszolgáltató Intézmény
Az intézmény kiadmányozási joga: A kiadmányozási jog az ügyben történő érdemi döntésre ad felhatalmazást. A kiadmányozás magában foglalja: az érdemi döntést, a döntés kialakításának, valamint az ügyirat irattárba helyezésének jogát A kiadmányozott irat tartalmáért és alakiságáért a kiadmányozó felelős. Külső szervhez vagy személyhez küldendő iratot kiadmányként csak az SZMSZ-ben, vagy annak gyakorlati végrehajtását segítő szabályozásban, egyedi intézkedésben meghatározott, kiadmányozási joggal rendelkező személy írhat alá.
A kiadmányozási jog jogosultja az intézmény vezetője, aki a kiadmányozási jogkörét részben, vagy egészben átruházhatja, az 
átruházott kiadmányozási jogot visszavonhatja. 
Az intézmény gazdasági szervezettel nem rendelkező költségvetési szerv. Pénzügyi-, gazdasági, és munkaügyi feladatait az alapító kijelölése alapján a Herendi Polgármesteri Hivatal látja el.
Fizetési számla száma: 11748007-15829573
Az irányító szerv által kijelölt pénzforgalmi számlavezető pénzintézet: OTP Bank Nyrt.
3.1. A feladat ellátását szolgáló vagyon
Az alapító okiratban meghatározott feladat ellátására az Önkormányzat az intézmény rendelkezésére bocsátja a (8440 Herend, Kossuth u. 125.-kiszolgáló helyiség, 8440 Herend, Kossuth u. 1 (381/2). – Régi temető, 8440 Herend, Kossuth u. 2.(034/30) – Új temető, 8440 Herend, Iskola u. 8. - Rozmaring Intézményi Étterem helyiségei) ingatlan(ok)at, illetve az abban található, leltárral alátámasztott tárgyi eszközöket.
3.2. A vagyon feletti rendelkezés joga
A rendelkezésre bocsájtott vagyon feletti rendelkezési jog gyakorlása az Önkormányzat vagyonáról és vagyongazdálkodásáról szóló 17/2011.(XII.19.) önkormányzati rendeletben és az alapító okiratban foglaltak alapján történhet.
3.3. Az intézmény vezetőjének kinevezési rendje
Az intézmény vezetőjét a Képviselő-testület nyilvános pályázat útján határozott időre – öt évre - bízza meg.
3.4. Az intézmény foglalkoztatási jogviszonyai
A foglalkoztatottakat az intézmény vezetője közalkalmazotti jogviszony, illetve megbízási jogviszony, valamint közfoglalkoztatási jogviszony keretében alkalmazza.
4. Az éves munkaterv
Az intézmény vezetője az intézmény feladatainak végrehajtására intézményi munkatervet készít. Az éves munkaterv összeállításához, annak tervezésekor javaslatot kell kérni a feladatellátással érintett önkormányzati intézmények vezetőitől. 
A munkatervnek tartalmaznia kell:
· a feladatok konkrét meghatározását,
· a feladat végrehajtásáért felelős(ök) megnevezését,
· a feladat végrehajtásának határidejét,
· a végrehajtásra vonatkozó tájékoztatási kötelezettségeket.
Az intézmény munkatervét a polgármester hagyja jóvá. A jóváhagyott munkatervet meg kell küldeni az érintett intézmények vezetőinek és az irányító szervnek. Az intézmény vezetője a munkaterv végrehajtását folyamatosan ellenőrzi és értékeli.
II. FEJEZET
AZ INTÉZMÉNY FELADATAI
1. Az intézmény feladatai és hatásköre
Az intézmény számára meghatározott feladatoknak és hatásköröknek az intézmény szervezeti egységei, dolgozói közötti megosztásáról az intézmény vezetője gondoskodik.
A feladatok és hatáskörök megosztása nem lehet ellentétes a jogszabályok és az alapító, irányító szerv által az intézmény egyes szervezeti egységeire, vezetőire és dolgozóira kötelezően előírt feladatokkal, hatáskörökkel.
Az Önkormányzat költségvetés tervezésével és végrehajtásával kapcsolatos sajátos előírásokat, feltételeket a jegyző által kiadott éves tervezési köriratban foglaltak szerint kell végrehajtani.
1.1. Az intézmény alaptevékenységei és az azt meghatározó jogszabályok:
Az intézmény tevékenységét alapvetően  
Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13.§ (1) bekezdés 1.pont: településfejlesztés, településrendezés
Mötv. 13.§ (1) bekezdés 2. pont: településüzemeltetés (köztemetők kialakítása és fenntartása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása)
Mötv. 13.§ (1) bekezdés 5. pont: környezet-egészségügy (köztisztaság, települési környezet tisztaságának biztosítása, rovar- és rágcsálóirtás)
Mötv. 13.§ (1) bekezdés 9. pont: lakás- és helyiséggazdálkodás
Mötv. 13.(1) bekezdés 11. pont: helyi környezet- és természetvédelem, vízgazdálkodás, vízkárelhárítás
Mötv. 13.§ (1) bekezdés 12. pont: polgári védelem, katasztrófavédelem, helyi közfoglalkoztatás
Mötv. 13.§ (1) bekezdés 19. pontja: hulladékgazdálkodás
A gyermekek védelméről és a gyámügyi igazgatásról szóló 1997. évi XXXI. törvény 21. §-a és a 151. §-a alapján az intézményi és szünidei gyermekétkeztetés.
1.2. Az intézmény rendszeresen ellátott vállalkozási tevékenysége(i):
Az intézmény vállalkozási tevékenységet nem folytat. 
1.3. Gazdálkodó szervezetek felett gyakorolt alapítói, illetve tulajdonosi jogok
Az intézmény, mint költségvetési szerv alapítói, illetve tulajdonosi (tagsági, részvényesi, szavazatelsőbbségi) jogokat nem gyakorol.
Az alapító Herend Város Önkormányzata gyakorolja a gazdálkodó szervezetek esetében az alapítói, illetve tulajdonosi jogokat.
1.4. Az intézmény vállalkozási tevékenységei:
Az intézmény az alapító okiratban előírtaknak megfelelően vállalkozási tevékenységet nem folytat. A szakmai alaptevékenység (közfeladat) mellett szabad kapacitása terhére végezhet nem haszonszerzési célú tevékenységet is.
III.
AZ INTÉZMÉNY SZERVEZETI FELÉPÍTÉSE ÉS MŰKÖDÉSI RENDSZERE
1. Az intézmény szervezeti felépítése
Az intézmény szervezeti felépítését az 1. számú melléklet (szervezeti ábra) tartalmazza.
Az intézmény létszámkeretét Herend Város Önkormányzata tárgyévi költségvetési rendelete tartalmazza.
Az intézmény gazdasági szervezettel nem rendelkezik, így az ezzel összefüggő feladatok ellátásával az irányító szerv a gazdasági szervezettel rendelkező Herendi Polgármesteri Hivatal költségvetési szervet jelölte ki. 
Az intézmény ellátja a közfoglalkoztatás szervezési feladatokat.
Az intézmény a következő szervezeti egységekre tagolódik:
I. Városgondokság 
II. Rozmaring Intézményi Étterem
2. Az intézmény szervezeti egységeinek feladatai 
Az intézmény belső szervezeti egységeinek, vezetői szintjeinek meghatározásánál elsődleges cél, hogy az intézmény feladatait zavartalanul és zökkenőmentesen láthassa el a követelményeknek megfelelően.
I. Városgondnokság 
A Városgondnokság szervezeti egység – a városüzemeltetéssel kapcsolatban – különösen az alábbi feladatokat látja el:
Köztisztaság, park- és zöldterületek-, temetők-, helyi közutak-, műtárgyak-, vízügyi létesítmények-, közterületek, dögtér fenntartása, üzemeltetése, köztéri létesítmények karbantartása, üzemeltetése, utcanév-táblák kihelyezése, karbantartása. Közreműködik a katasztrófa-elhárítás körében végzendő feladatok ellátásában. Részt vesz az önkormányzati fejlesztések, és különösen az önkormányzati ingatlanvagyont érintő felújítások, rekonstrukciók, karbantartási munkák végrehajtásában. 
A Városgondokság – az intézményüzemeltetéssel kapcsolatban – különösen az alábbi feladatokat látja el: Önkormányzati fenntartású és üzemeltetésű intézmények karbantartása, üzemeltetése, nyári diákmunka, közfoglalkoztatás-szervezése. 
II. Rozmaring Intézményi Étterem
A Rozmaring Intézményi Étterem különösen az alábbi feladatokat látja el:
· Feladatait 1/2013. (I.24.) nyilvántartási számú Szentgál Község Jegyzője által kiadott kereskedelmi nyilvántartásba vételről szóló igazolás, illetve 2014.04.10-én kelt külön engedély alapján a HACCP előírásainak figyelembevételével végzi. Kereskedelmi üzletnek minősül.
· Főzőkonyhát üzemeltet, helyben fogyasztást és az étel éthordóban történő elszállíthatóságát biztosítja. 
· Herendi Német Nemzetiségi Nyelvoktató Általános Iskola tanulóinak, alkalmazottainak étkeztetését (gyermekélelmezés, munkahelyi vendéglátás) végez és külön megrendelés alapján meleg étel biztosításával közreműködik a szociális étkeztetésben. Alkalmanként „vendégebéd”-et is biztosít.
· Az ebéd mellett az iskolai tanulóinak tízórait és uzsonnát készít. 
· Gondoskodik – szolgáltatási szerződés útján- a nyári napközis tábor időtartama alatt a gyermekétkeztetés biztosításáról.
· Közreműködik – megállapodás alapján – az iskolatej, iskolagyümölcs tárolásában és elosztásában
3. A szervezeti egységek közötti kapcsolattartás rendje
A kapcsolattartás módja: irányultsága szerint lehet szervezeten belüli és szervezeten kívüli. Jellege szerint megkülönböztetünk funkcionális és tanácskozási kapcsolattartást. Az intézménynél a kapcsolattartás rendje a következők szerint működik.
3.1. Az intézményen belüli kapcsolattartás módja:
Funkcionális:
- belső szervezeti egységekkel történő kapcsolattartás:
A szervezeti egységeknek a munkavégzésük során olyan munkakapcsolatot kell kialakítani, amely segíti az egymásra épülő feladatok költségtakarékos, magas színvonalú megoldását. Az együttműködés során a szervezeti egységeknek minden olyan intézkedésnél, amelyik másik szervezeti egység működési területét érinti, az intézkedést megelőzően egyeztetési kötelezettségük van. 
vezetők és alkalmazottak közötti kapcsolattartás:
A vezetők (intézményvezető, szervezeti egység vezetésével megbízott dolgozó) és az intézmény állományába tartozó, vagy egyéb módon foglalkoztatott dolgozók a folyamatos kapcsolattartásért azonos felelősséggel tartoznak. A folyamatba épített előzetes, utólagos és vezetői ellenőrzés során a vezető napi kapcsolatban áll a dolgozóval, bármikor információt kérhet személyesen, telefonon, e-mailban. 
Tanácskozási:
· vezetői értekezlet:
Az intézmény összehangolt működése érdekében az intézményvezető az általa indokoltnak tartott rendszerességgel, de legalább hetente értekezletet (egyeztetést) tart. Az értekezleten a szervezeti egységek vezető megbízatást ellátó személyek vesznek részt. 
A vezetői értekezlet feladata, hogy tájékozódjon a belső szervezeti egységek, munkájáról, továbbá az aktuális és konkrét tennivalók áttekintése. Az intézményvezető mást is meghívhat, akinek a részvétele a napirendre tekintettel indokolt. b.)
· dolgozói értekezlet:
Az intézményvezető szükség szerint, de évente legalább egy alkalommal összdolgozói munkaértekezletet tart. Az értekezletre meg kell hívni az intézmény valamennyi fő- és részfoglalkozású dolgozóját. Az intézményvezető az összdolgozói értekezleten beszámol az eltelt időszak alatt végzett munkáról, értékeli az intézmény programjának, munkatervének teljesítését, a dolgozók élet- és munkakörülményeinek alakulását, ismerteti a következő időszak feladatait. Az értekezlet napirendjét az intézményvezető állítja össze. Az értekezleten lehetőséget kell adni, hogy a dolgozók véleményüket, észrevételeiket kifejthessék, kérdéseket tegyenek fel és azokra választ kapjanak.
3.2. Az intézményen kívüli kapcsolattartás módja:
Az intézményvezető képviseli az intézményt. 
Funkcionális:
· adatszolgáltatás külső szervezetek részére:
Az intézmény belső szabályzataiban meghatározott módon és időben, az erre felhatalmazott dolgozó útján köteles a jogszabályok betartása mellett adatszolgáltatást teljesíteni. Amennyiben az adatszolgáltatás eseti jellegű, abban az esetben az intézményvezető jelöli ki az adatszolgáltató személyét, aki köteles ennek eleget tenni, illetve beszámolni az adatszolgáltatás tartalmáról. 
4. A szervezeti egységek vezetőinek jogosítványai
Az intézményvezető akadályoztatása (távollét), vagy a vezetői munkakör betöltetlensége esetén az intézményt a Rozmaring Intézményi Étterem vezetője képviseli. Az intézményvezető és a Rozmaring Intézményi Étterem vezetője együttes akadályoztatása esetén az intézmény képviseletére a Városgondnokság szervezeti egység csoportvezetője jogosult. 
Az intézmény dolgozói (közalkalmazotti) feladat- és hatáskörét, a hatáskörök gyakorlásának módját, a helyettesítés rendjét, az ezekhez kapcsolódó felelősségi szabályokat a munkaköri leírások tartalmazzák. 
A munkaköri leírásoknak tartalmazniuk kell a foglalkoztatott dolgozók jogállását, a szervezetben elfoglalt munkakörnek megfelelően feladatait, jogait és kötelezettségeit névre szólóan.
A munkaköri leírásokat a szervezeti egység módosulása, személyi változás, valamint feladat változása esetén azok bekövetkezésétől számított 15 napon belül módosítani kell.
A munkaköri leírások elkészítéséért és aktualizálásáért felelős:
a) intézményvezető helyettes és munkahelyi vezetők (csoportvezetők) esetében az intézményvezető,
b) beosztott dolgozók esetében valamennyi munkahelyi vezető (csoportvezető) az irányítása alatt munkát végzők tekintetében.
5. Az intézmény dolgozóinak munkaköri feladatai
Az intézményvezető a hatáskörébe utalt munkáltatói jogokat a szervezeti egységek vezetői felé nem ruházza át, azt a jogszabályokban előírtaknak megfelelően gyakorolja.
Az intézmény szervezeti és működési szabályzatában nevesített valamennyi munkakörhöz tartozó feladat- és hatásköröket, a hatáskörök gyakorlásának módját, a helyettesítés rendjét, az ezekhez kapcsolódó felelősségi szabályokat, a következőek szerint határozom meg:
5.1. Az intézményvezető feladatai
Az intézményvezető helyettese: a Rozmaring Intézményi Étterem szervezeti egység vezetője.
Az intézményvezető a költségvetési szerv egyszemélyi felelős vezetője, aki képviseli az intézményt és e minőségében teljes körű aláírási jogosultsággal rendelkezik.
· vezeti az intézményt, felelős az intézmény működéséért és gazdálkodásáért,
· ellátja a kötelezettségvállalási, utalványozási feladatokat,
· biztosítja az intézmény működéséhez szükséges személyi és tárgyi feltételeket,
· képviseli az intézményt külső szervek előtt,
· tervezi, szervezi, irányítja és ellenőrzi az intézmény szakmai és gazdasági működésének valamennyi területét,
· gyakorolja a munkáltatói jogokat,
· ellátja az intézmény működését érintő jogszabályokban, önkormányzati rendeletekben és döntésekben a vezető részére előírt feladatokat,
· elkészíti, elkészítteti az intézmény SZMSZ-ét és más, kötelezően előírt szabályzatait, rendelkezéseit,
· kapcsolatot tart a társintézményekkel, helyi szervezetekkel, intézményekkel,
· támogatja az intézmény munkáját segítő testületek, szervezetek, közösségek tevékenységét,
· folyamatosan értékeli a vezetés, a szervezeti egységek, az intézmény tevékenységét, munkáját.
· ellátja az intézmény működését érintő jogszabályokban, önkormányzati rendeletekben és döntésekben a vezető részére előírt feladatokat.
5.2. A Városgondnokság szervezeti egység csoportvezetője 
· ellátja a Városgondnoksági csoport irányítását
· ellenőrzi az intézményüzemeltetési körben foglalkoztatottak munkáját, 
· az intézményvezető megbízása alapján gépkocsivezetői, anyagbeszerzési és munkavédelmi feladatokat lát el.
5.2.1. Intézményüzemeltetés körében foglalkoztatottak:
a)  temető-gondnok munkaköri feladatai különösen:
· ravatalozó, hűtő üzemeltetése, takarítása
· sírhely kijelölése, kimérése
· temetés előkészítése, hangosítás,
· helyileg működő közvilágítási lámpák ki-be kapcsolása, 
A temető-gondnoki feladatok részletes leírását a névre szóló munkaköri leírás tartalmazza. 
A helyettesítéséről a csoportvezető gondoskodik. 
b)  takarító munkaköri feladati különösen:
· az Autóbuszváró, valamint a csoportvezető által meghatározott épületek takarítási feladatainak ellátása, többek között:
· a rendeltetésszerű használathoz szükséges napi szintű takarítás, fertőtlenítés,
· időszakonként nagytakarítás,
A takarítási feladatok részletes leírását a névre szóló munkaköri leírás tartalmazza.
A helyettesítésről a csoportvezető által kijelölt másik foglalkoztatott gondoskodik. 
c)  anyagmozgató gép kezelője (betanított szakipari munkás) munkaköri feladati különösen:
· Herend Város Önkormányzat tulajdonában lévő munkagépek üzemeltetése,
· Herend Város Önkormányzat (Pesovár Ernő Művelődési Ház, Egészségház,
· Ravatalozó, Autóbuszváró, közterületi építmények, padok, játszótéri játékok, 
· hidak stb.) tulajdonában lévő ingatlanok, tárgyi eszközök javítása, karbantartása, 
· kisebb felújítási munkák elvégzése,
· önkormányzat tulajdonában lévő gépek, berendezések javítása, karbantartása,
· szükség esetén közterület karbantartási, kármegelőzési feladatok,
(pld.: belvízvédekezés, hóeltakarítás, síkosságmentesítés, fűnyírás, parlagfűirtás)
A anyagmozgató gép kezelői feladatok részletes leírását a névre szóló munkaköri leírás tartalmazza.
A helyettesítésről a csoportvezető által kijelölt másik azonos munkakörű személy gondoskodik. 
d)  Általános karbantartó (szakmunkás végzettség) munkaköri feladati különösen:
· Herend Város Önkormányzata és intézményei fenntartásában lévő épületek állagmegóvási munkáinak elvégzése,
· szükség szerint javítási, karbantartási feladatok, hibaelhárítás,
· kisebb felújítási munkák, stb.
Az általános karbantartó feladatok részletes leírását a névre szóló munkaköri leírás tartalmazza.
A helyettesítésről a csoportvezető rendelkezik. 
e) segédmunkás munkaköri feladati különösen:


- Herend Város közterületeinek (parkok, terek, vízelvezető árkok) rendben tartása,


- Fűnyírás, szemétgyűjtés, síkosságmentesítés, hóeltakarítás,

A segédmunkás feladatainak részletes leírását a névre szóló munkaköri leírás   tartalmazza.
A helyettesítésről a csoportvezető által kijelölt másik azonos munkakörű személy gondoskodik. 
4.3 Rozmaring Intézményi Étterem
A Rozmaring Intézményi Étterem szervezeti egység csoportvezetője az intézményvezető távolléte (akadályoztatása) esetén, illetve az intézményvezető megbízása alapján ellátja a vezetői feladatokat 
· Az intézményvezető távolléte esetén a kötelezettségvállalásra, utalványozásra jogosult.
· az intézményvezető megbízása alapján képviseli az intézményt külső szervek előtt.
a)  élelmezésvezető (távollétében helyettesítését a szakács látja el) munkaköri feladati különösen:
· irányítja és ellenőrzi az élelmezési üzem munkáját,
· étlapot tervez, biztosítja az életkoroknak megfelelő étrendet,
· árurendelést végez, raktárkészletet kezel,
· elvégzi az előírt ügyviteli, dokumentációs feladatokat,
· őrzi a dolgozók egészségügyi igazolásait,
· érvényesíti a HACCP rendszer követelményeit,
· a gépek, eszközök rendeltetésszerű használatát, stb.
Az élelmezésvezetői feladatok részletes leírását a névre szóló munkaköri leírás tartalmazza.
b)  szakács munkaköri feladati különösen:
· átveszi az élelmezésvezetőtől a főzéshez szükséges nyersanyagokat,
· az étlapnak megfelelően elkészíti az ételeket,
· napi rendszerességgel kezeli az ételmintákat,
· végzi az étkeztetéssel kapcsolatos feladatokat (pld.: adagolás, higiénikus tárolás)
· biztosítja a konyha rendjét, stb.
A szakács munkaköri feladatainak részletes leírását a névre szóló munkaköri leírás tartalmazza.
Helyettesítéséről a csoportvezető gondoskodik.
c)  konyhai kisegítő/konyhai raktáros munkaköri feladati különösen:
· munkáját a szakácsnő közvetlen irányításával végzi,
· előkészíti a főzéshez a nyersanyagokat,
· részt vesz a tálalásban,
· mosogat a higiéniai előírásoknak megfelelően,
· végzi a konyha és az egyéb helyiségek napi szintű takarítását, 
A konyhai kisegítő feladatainak részletes leírását a névre szóló munkaköri leírás tartalmazza.
Helyettesítéséről a csoportvezető által kijelölt másik azonos munkakörű személy gondoskodik.
IV. FEJEZET
AZ INTÉZMÉNY MŰKÖDÉSÉNEK RENDJE
1. Az intézmény munkavégzéssel kapcsolatos szabályai
1.1. A munkaviszony, munkavégzésre irányuló egyéb jogviszony létrejötte
Az intézmény az alkalmazottak esetében a belépéskor munkaszerződésben, vagy határozatlan idejű kinevezéssel határozza meg, hogy az alkalmazottat milyen munkakörben, milyen feltételekkel és milyen mértékű alapbérrel foglalkoztatja. 
Az intézmény feladatainak ellátására megbízásos jogviszony keretében is foglalkoztathat külsős személyeket.
Az intézmény megbízási szerződést köthet saját dolgozójával munkakörén kívül eső feladatra, határozott időre, átmeneti időszakra. A minőségi vagy mennyiségi többletmunkát végző dolgozók jutalomban, vagy kereset kiegészítésben- részesíthetők. Ennek részletes szabályait Munkaügyi Szabályzatban kell rögzíteni. 
1.2. Az intézménnyel munkaviszonyban álló dolgozók díjazása
A munka díjazására vonatkozó megállapodásokat munkaszerződésben, vagy kinevezési okiratban kell rögzíteni. 
A minőségi vagy mennyiségi többletmunkát végző dolgozók jutalomban részesíthetők. 
1.3. A munkavégzés teljesítése, munkaköri kötelezettségek, intézményi titkok megőrzése
A munkavégzés teljesítése az intézményvezető által kijelölt munkahelyen, az ott érvényben lévő szabályok és a munkaszerződésben vagy a kinevezési okmányban leírtak szerint történik.
A dolgozó köteles a munkakörébe tartozó munkát képességei kifejtésével, az elvárható szakértelemmel és pontossággal végezni, a hivatali titkot megtartani. 
Ezen túlmenően nem közölhet illetéktelen személlyel olyan adatot, amely a munkaköre betöltésével összefüggésben jutott tudomására és amelynek közlése a munkáltatóra, vagy más személyre hátrányos következményekkel járhat. A dolgozó munkáját az arra vonatkozó szabályoknak és előírásoknak, a munkahelyi vezetője utasításainak, valamint a szakmai elvárásoknak megfelelően köteles végezni.
Amennyiben adott esetben jogszabályban előírt adatszolgáltatási kötelezettség nem áll fenn, nem adható felvilágosítás azokban a kérdésekben, amelyek intézményi titoknak minősülnek és amelyek nyilvánosságra kerülése az intézmény és az Önkormányzat érdekeit sértené.
Intézményi titoknak minősülnek a következők:
· a dolgozók személyes adatvédelmével, bérezésével kapcsolatos adatok,
· a tanulók (ellátottak, gondozottak) személyiségi jogaihoz fűződő adatok.
Az intézményi titok megsértése fegyelmi vétségnek minősül. Az intézmény valamennyi dolgozója köteles a tudomására jutott titkot mindaddig megőrizni, amíg annak közlésére az illetékes felettesétől engedélyt nem kap.
1.4. A munkaidő beosztása
A munkarendet az irányító szerv engedélyével a munkáltató állapítja meg. A munkaviszonyra vonatkozó belső szabályok kialakításánál a munkatörvénykönyvéről szóló, a közalkalmazottakról és a közfoglalkoztatási jogviszonyról szóló jogszabályi előírások az irányadók. Az intézmény munkarendje, mely a munkaidőt és a pihenőidőt (ebédidő) tartalmazza a következő:
	- hétfőtől péntekig
	6.30 órától – 14.30 óráig (törzsidő) 

	
	


A hivatalos munkarendtől eltérő munkarend:
A feladatellátás jellegéhez igazodóan (intézményi konyha) az egyes munkaköröknél ettől a munkarendtől a heti 40 órás munkaidő figyelembevételével el lehet térni. 
1.5. Szabadság
Az éves rendes és rendkívüli szabadság kivételéhez előzetesen a munkahelyi vezetőkkel egyeztetett tervet kell készíteni. A rendkívüli és fizetés nélküli szabadság engedélyezésére minden esetben csak a munkáltatói jogkör gyakorlója jogosult. 
A dolgozók éves rendes szabadságának mértékét a közalkalmazottak jogállásáról szóló, valamint a Munka Törvénykönyvében foglalt előírások szerint kell megállapítani. A dolgozókat megillető és kivett szabadságról nyilvántartást kell vezetni.
Az intézményben a szabadság nyilvántartás vezetéséért a Herendi Polgármesteri Hivatal munkaügyi ügyintézője a felelős.
1.6. A helyettesítés rendje
Az intézményben folyó munkát a dolgozók időleges vagy tartós távolléte nem akadályozhatja.
A dolgozók távolléte esetére a helyettesítés rendszerének kidolgozása az intézményvezető feladata.
A helyettesítéssel kapcsolatos, egyes dolgozókat érintő konkrét feladatokat az SZMSZ tartalmazza, amit a munkaköri leírásokban rögzíteni kell.
1.7. Munkakörök átadása
Az intézmény vezető állású dolgozói, valamint a beosztott dolgozók munkakörének átadásáról, illetve átvételéről személyi változás esetén jegyzőkönyvet kell felvenni.
Az átadásról és átvételről készült jegyzőkönyvben fel kell tüntetni:
· az átadás-átvétel időpontját,
· a munkakörrel kapcsolatos tájékoztatást, fontosabb adatokat,
· a folyamatban lévő konkrét ügyeket,
· az átadásra kerülő eszközöket,
· az átadó és átvevő észrevételeit,
· a jelenlévők aláírását.
Az átadás-átvételi eljárást a munkakörváltozást követően legkésőbb 15 napon belül be kell fejezni.
A munkakör átadás-átvételével kapcsolatos eljárás lefolytatásáról az intézményvezető gondoskodik.
1.8. A munkába járás, a munkavégzés költségeinek megtérítése
A munkáltató köteles a munkába járás költségeit, annak meghatározott százalékát a vonatkozó rendelkezések értelmében megtéríteni.
Ha a dolgozónak alkalmazása után a munkába járás körülményeiben változás állt be, azt az intézményvezető részére azonnal be kell jelenteni. A jogosultságot évenként felül kell vizsgálni. 
1.9. Egyéb szabályok 
1. Kártérítési kötelezettség
A munkavállaló, közalkalmazott a munkaviszonyából eredő kötelezettségének vétkes megszegésével okozott kárért kártérítési felelősséggel tartozik. Szándékos károkozás esetén a munkavállaló a teljes kárt köteles megtéríteni.
A munkavállaló/közalkalmazott vétkességére tekintet nélkül a teljes kárt köteles megtéríteni a visszaszolgáltatási vagy elszámolási kötelezettséggel átvett olyan dolgokban bekövetkezett hiány esetén, amelyeket állandóan őrizetben tart, kizárólagosan használ vagy kezel, és azokat jegyzék vagy elismervény alapján vette át.
A pénztárost e nélkül is terheli felelősség az általa kezelt pénz, értékpapír és egyéb értéktárgy tekintetében.
2. Anyagi felelősség
Az intézmény a dolgozó ruházatában, használati tárgyaiban a munkavégzés folyamán bekövetkezett kárért vétkességre tekintet nélkül felel, ha a kár a dolgozó munkahelyén vagy más megőrzésre szolgáló helyen elhelyezett dolgokban keletkezett.
A dolgozó a szokásos személyi használati tárgyakat meghaladó mértékű és értékű használati értékeket csak a munkáltató engedélyével hozhat be munkahelyére, illetve vihet ki onnan. 
Az intézmény valamennyi dolgozója felelős a berendezési, felszerelési tárgyak rendeltetésszerű használatáért, a gépek, eszközök, stb. megóvásáért.
3. Az intézmény ügyfélfogadása
Az intézmény ügyfélfogadást tart. Annak rendjét az Önkormányzat honlapján közzé kell tenni. 
Az ügyfélfogadást tartó dolgozók kijelölése a fogadás rendjének szabályozása az intézményvezető feladata. Az intézmény ügyfélfogadásának szabályai nyilvánosak.
4. Az intézmény ügyiratkezelése
Az intézményben az ügyiratok kezelése központosított rendszerben történik. Az ügyiratkezelés irányításáért és ellenőrzéséért az intézményvezető felelős. Az ügyiratkezelést az Iratkezelési szabályzatban foglalt előírások alapján kell végezni.
5. A kiadmányozás rendje
A kiadmányozás rendjét az intézményvezető szabályozza.
6. Bélyegzők használata, kezelése
Valamennyi cégszerű aláírásnál hivatalos bélyegzőt kell használni. A bélyegzőkkel ellátott, cégszerűen aláírt iratok tartalma érvényes kötelezettségvállalást, jogszerzést, jogról való lemondást jelent. 
Az intézményben cégbélyegző használatára a következők jogosultak:
· intézményvezető
· intézményvezető-helyettes
· csoportvezetők 
Az intézményben használatos valamennyi bélyegzőről, annak lenyomatáról nyilvántartást kell vezetni.
A nyilvántartásnak tartalmaznia kell, hogy a bélyegzőt ki és mikor vette használatba, melyet az átvevő személy a nyilvántartásban aláírásával igazol.
A nyilvántartás vezetéséért a Herendi Polgármesteri Hivatal Pénzügyi és Humánpolitikai Csoportja a felelős.
Az átvevők személyesen felelősek a bélyegzők megőrzéséért. A bélyegzők beszerzéséről, kiadásáról, nyilvántartásáról, cseréjéről és évenkénti egyszeri leltározásáról a Herendi Polgármesteri Hivatal Pénzügyi és Humánpolitikai Csoportja gondoskodik.
7. Az intézmény gazdálkodásának rendje
Az intézmény gazdálkodásával, ezen belül kiemelten a költségvetés tervezésével, végrehajtásával, az intézmény kezelésében lévő vagyon hasznosításával összefüggő feladatok, hatáskörök szabályozása - a jogszabályok és a fenntartó rendelkezéseinek figyelembevételével – az intézményvezető feladata.
A gazdálkodási és ellenőrzési feladatokat a Polgármesteri Hivatal Gazdálkodási szabályzatban meghatározott módon kell végezni.
7.1. A gazdálkodás vitelét elősegítő belső szabályzatok
A Polgármesteri Hivatal gazdálkodásra vonatkozó szabályzatainak a hatálya kiterjed az intézményre is.  
7.2. Bankszámlák feletti rendelkezés
A pénzforgalmi számlavezető pénzintézetnél vezetett számla feletti rendelkezésre jogosultakat a pénzkezelési szabályzat rögzíti. Nevüket és aláírásukat be kell jelenteni az érintett pénzintézethez. 
Az aláírás-bejelentési kartonok egy-egy másolati példányát az intézmény pénzügyi-gazdálkodási feladatait ellátó Polgármesteri Hivatal köteles őrizni.
7.3 A gazdálkodási és ellenőrzési jogkörök gyakorlásának rendje
A kötelezettségvállalás, ellenjegyzés, a szakmai teljesítés igazolása, az érvényesítés, utalványozás gyakorlásának módja, eljárási és dokumentációs részletszabályai, valamint az ezeket végző személyek kijelölésének rendje a Polgármesteri Hivatal gazdálkodásról szóló szabályzatában kerültek előírásra.
8. Az intézmény létesítményeinek és helyiségeinek használati, hasznosítási rendje 
Az intézmény saját bevételének növelése érdekében – ha az nem sérti az alapfeladatok ellátását – szabad helyiségeit, berendezéseit bérbe adhatja.
A bérbeadás szabályait a Polgármesteri Hivatal Felesleges vagyontárgyak hasznosításának és selejtezésnek szabályzata tartalmazza.
9. Belső ellenőrzés
Az intézmény belső ellenőrzésének megszervezéséért, rendszerének kialakításáért a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben foglalt előírások szerint az intézményvezető felelős. Az intézménynél a belső ellenőrzést Herend Város Önkormányzata döntése alapján megbízott belső ellenőr látja el.
A belső ellenőrzés feladatköre magában foglalja az intézményben folyó
· szakmai tevékenységgel összefüggő
· gazdálkodási tevékenységgel kapcsolatos

ellenőrzési feladatokat.
A belső ellenőr tevékenységét a vonatkozó jogszabályok, a nemzetközi belső ellenőrzési standardok, a pénzügyminiszter által közzétett módszertani útmutatók és kézikönyv minta alapján, a belső ellenőrzési vezető által kidolgozott és a jegyző által jóváhagyott belső ellenőrzési kézikönyv szerint végzi.
A belső ellenőrzést a Belső ellenőrzési kézikönyvben foglaltak szerint kell megszervezni és elvégezni.
Az ellenőrzések tapasztalatait az intézményvezető folyamatosan értékeli és azok alapján a szükséges intézkedéseket megteszi, illetve kezdeményezi.
10. Az intézményi óvó, védő előírások
Az intézmény minden dolgozójának alapvető feladatai közé tartozik, hogy az egészségük és testi épségük megőrzéséhez szükséges ismereteket átadja, baleset, vagy ennek veszélye esetén a szükséges intézkedéseket megtegye.
Minden dolgozónak ismernie kell a Munkavédelmi szabályzatot és Tűzvédelmi szabályzatot, valamint tűz esetére előírt utasításokat, a menekülés útját.
V. FEJEZET
ZÁRÓ RENDELKEZÉSEK
Az intézmény szervezeti és működési szabályzata 2020. november 1. napján lép hatályba. 
Az intézményvezető köteles gondoskodni arról, hogy a szervezeti és működési szabályzatban foglalt előírásokat az érintett munkatársak megismerjék és annak tényét megismerési nyilatkozaton aláírásukkal igazolják.
Az érintett dolgozók munkaköri leírásában szerepeltetni kell a szervezeti és működési szabályzatban nevesített felelősségi, hatás és jogköröket, melyek elkészítéséért a intézmény vezetője a felelős.
Herend, 2020. október 26.
Hegyi Gábor
mb. intézményvezető
Záradék: 
Herend Város Önkormányzat Képviselő-testülete a Szervezeti és Működési Szabályzatot ….../2020. (X.29.) önkormányzati határozatával hagyta jóvá.
Herend, 2020. november 1.

